ڕوانگەو سوریەی پۍ مافەکاو مرۊڤی ئەرەیاۋناش، تا ئېسە چەتەکۍ داعشی ۋەردەوامێنۍ جە کرڎەوە تېرۊرستېەکاشا جە مەنتېقە جېاجېاکا دەشتاییەکاو سوریاینە.
ڕێکوزیاکە ئەرەیاۋناش، داعش ۋەردەواما جە یاۋناو پەیامەکاش، کە ھێزی تەمامش ھەن پۍ ۋەرەن ڕوو مرڎایۊ ڕژێمو سوریای و ھامپەیمانەکاش، ئېنەیچ جە ڕاو ھجومی کتوپڕی و تەڵە نیایۊ و ئەرەتەقایۊ، جە ۋەران ۋەرەنە ڕژێمو سوریای و مېلیشیاکۍ سەر بەڕژێمو دیمەشقی ۋەردەوامێنۍ جە ھەڵمەتەو ئەمنی جە قوڵایی و دەشتاییەکانە.
ڕوانگەو سوریەی پۍ مافەکاو مرۊڤی ئەرەیاۋناش،'' جە سەرەتاو ئێساڵېۊ تا ئېسە چەتەکۍ داعشی ٣٨ کرڎەوۍ تېرۊرستېێشا جە مەنتېقە جېا جېاکاو دەشتاییەکا سوریاینە ئەنجامدێنۍ، کە بېێنۍ بە مەڵامەتو کوشیاو ٥٤ سەروازا ڕژێمو دیمەشقی و مېلېشیاکا سەر بەڕژێمو ئێرانی و کوشیاو ٩١ کەسی مەڎەنی و جە ۋەران ۋەریچنە ٤ چەتۍ داعشی کوشیێنۍ.
ھ.ش
